Likumprojekts

**Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā**

Izdarīt Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (Latvijas Republikas Saeimas un Ministru Kabineta Ziņotājs, 2008, 16. nr.; 2009, 2. nr.; [Latvijas Vēstnesis](https://likumi.lv/ta/id/307811), 2009, 196., 205. nr.; 2011, 60. nr.; 2012, 100. nr.; 2013, 187., 227. nr.; 2014, 172., 257. nr.; 2015, 124. nr.; 2016, 31., 115. nr.; 2017, 132., 222. nr.; 2018, 89., 220. nr.; 2019, 129. nr.) šādus grozījumus:

1. Aizstāt visā likumā vārdus "pirmstiesas izmeklēšanas iestādes" (attiecīgā locījumā) ar vārdiem "izmeklēšanas iestādes" (attiecīgā locījumā).

2.  1. pantā:

papildināt pantu ar 5.1punktu šādā redakcijā:

"51) **likuma subjekta** **patiesais labuma guvējs** – fiziskā persona, kura ir likuma subjekta – juridiskās personas vai juridiskā veidojuma – īpašnieks vai kontrolē likuma subjektu un kura atbilst šā panta 5. punkta "a" vai "b" apakšpunktā noteiktajām pazīmēm;";

aizstāt 10. punktā vārdu "veidojums" (attiecīgā locījumā) ar vārdiem "veidojums vai juridiskā persona" (attiecīgā locījumā).

3. Izslēgt 3. panta pirmās daļas 6. punktā vārdus "aģenti vai".

4. Aizstāt 4. panta ceturtajā daļā vārdus "trešajā daļā" ar vārdiem un skaitļiem "trešās daļas 1. un 2. punktā".

5.  5.1pantā:

izteikt panta nosaukumu šādā redakcijā:

"**5.1pants. Likuma prasību izpildei nepieciešamās informācijas pieejamība no Latvijas Republikas informācijas sistēmām**";

papildināt pantu ar 1.1daļu šādā redakcijā:

"(11) Institūcijai, kas izsniedz licenci (sertifikātu) vai veic ierakstu attiecīgajā reģistrā, ar ko likuma subjektam piešķir tiesības veikt saimniecisko vai profesionālo darbību, šajā likumā noteikto pienākumu izpildei ir tiesības pieprasīt un tiešsaistes formā saņemt no Latvijas Republikas Uzņēmumu reģistra vestajiem reģistriem un par maksu Ministru kabineta noteiktajā apmērā saņemt no Sodu reģistra ierakstus un ziņas par likuma subjektu – fizisko personu, likuma subjektu dalībniekiem un patiesajiem labuma guvējiem, kas nepieciešamas, lai izvērtētu likuma subjekta – fiziskās personas, likuma subjektu dalībnieku un patieso labuma guvēju atbilstību šā likuma 10.1panta pirmajā daļā noteiktajām prasībām, kā arī glabāt un citādi apstrādāt minēto informāciju, lai izvērtētu ziņas par šajā pantā minētajām personām un to atbilstību.";

papildināt trešo daļu pēc vārdiem "ziņas par" ar vārdiem "uzraugāmo likuma subjektu – fizisko personu";

aizstāt ceturtajā daļā vārdus "subjekti un" ar vārdiem "subjekti, institūcijas, kas izsniedz licenci (sertifikātu) vai veic ierakstu attiecīgajā reģistrā, ar ko likuma subjektam piešķir tiesības veikt saimniecisko vai profesionālo darbību, un";

izteikt piekto daļu šādā redakcijā:

"(5) Lai novērstu iespēju izmantot Latvijas Republikas informācijas sistēmas šajā likumā neparedzētiem mērķiem, likuma subjekti, institūcijas, kas izsniedz licenci (sertifikātu) vai veic ierakstu attiecīgajā reģistrā, ar ko likuma subjektam piešķir tiesības veikt saimniecisko vai profesionālo darbību, un uzraudzības un kontroles institūcijas dokumentē veiktos pieprasījumus un saņemto informāciju.";

papildināt sesto daļu pēc vārda "panta" ar skaitli "1.1".

6. Papildināt 5.2panta otro daļu pēc vārda "subjekti" ar vārdiem "institūcija, kas izsniedz licenci (sertifikātu) vai veic ierakstu attiecīgajā reģistrā, ar ko likuma subjektam piešķir tiesības veikt saimniecisko vai profesionālo darbību, slēgtā vai atvērtā kopīgā klienta izpētes rīka pakalpojuma sniedzēji".

7. Papildināt 6. panta pirmo daļu pēc vārda "veidam" ar vārdiem "un tās apmēram".

8. Papildināt 8. panta pirmo daļu pēc vārda "subjekts" ar vārdiem "nodrošina risku novērtējuma aktualitāti un".

9. Izteikt 9. pantu šādā redakcijā:

"**9. pants. Darbinieku apmācība**

Likuma subjekts nodrošina, lai likuma subjekta darbinieki atbilstoši to amata pienākumiem pārzina ar noziedzīgi iegūtu līdzekļu legalizāciju un terorisma un proliferācijas finansēšanu saistītos riskus atbilstoši likuma subjekta darbības veidam un tās apmēram, noziedzīgi iegūtu līdzekļu legalizācijas un terorisma un proliferācijas finansēšanas novēršanu regulējošos normatīvos aktus un personas datu aizsardzības prasības noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā, kā arī veic regulāru darbinieku apmācību, lai pilnveidotu viņu prasmi konstatēt aizdomīgus darījumus un to pazīmes un izpildīt iekšējās kontroles sistēmā paredzētās darbības."

10.  10.1pantā:

papildināt panta nosaukumu pēc vārda "Prasības" ar vārdiem "likuma subjektam – fiziskajai personai, likuma subjekta patiesajam labuma guvējam";

izteikt pirmās daļas ievaddaļu šādā redakcijā:

"(1) Par likuma subjekta patieso labuma guvēju, augstākās vadības locekli vai par šā likuma prasību ievērošanu atbildīgo darbinieku vai likuma subjektu – fizisko personu – var būt persona:";

izteikt trešo un ceturto daļu šādā redakcijā:

"(3) Lai sasniegtu šā likuma mērķi, aizsargātu likuma subjekta reputāciju, novērstu likuma subjekta iesaistīšanu nelikumīgās darbībās, identificētu un novērstu citus likuma subjektam būtiskus riskus, sargātu klienta, darījuma un gadījuma rakstura darījuma noslēpumu:

1) likuma subjekta īpaši pilnvarota persona nodrošina atbilstošu procedūru, kādā tiek izvērtēta personas atbilstība augstākās vadības locekļa vai par šā likuma prasību ievērošanu atbildīgā darbinieka amatam, tostarp pārbauda šīs personas sniegtās informācijas patiesumu;

2) institūcija, kas izsniedz licenci (sertifikātu) vai veic ierakstu attiecīgajā reģistrā, ar ko likuma subjektam piešķir tiesības veikt saimniecisko vai profesionālo darbību, nodrošina atbilstošu procedūru, kādā pirms licences (sertifikāta) izsniegšanas vai ierakstu izdarīšanas attiecīgajā reģistrā tiek izvērtēta likuma subjekta patiesā labuma guvēja vai likuma subjekta – fiziskās personas – atbilstība šā panta pirmajā daļā noteiktajām prasībām, tostarp pārbauda šīs personas sniegtās informācijas patiesumu;

3) uzraudzības un kontroles institūcija nodrošina atbilstošu procedūru, kādā tiek izvērtēta likuma subjekta patiesā labuma guvēja vai likuma subjekta – fiziskās personas – atbilstība šā panta pirmajā daļā noteiktajām prasībām visā likuma subjekta darbības laikā, tostarp pārbauda šīs personas sniegtās informācijas patiesumu.

(4) Lai izvērtētu, vai likuma subjekts – fiziskā persona, likuma subjekta patiesais labuma guvējs vai persona, kura pretendē uz augstākās vadības locekļa vai par šā likuma prasību ievērošanu atbildīgā darbinieka amatu, atbilst šā panta pirmās daļas 2. punktā minētajai prasībai, institūcija, kas izsniedz licenci (sertifikātu) vai veic ierakstu attiecīgajā reģistrā, ar ko likuma subjektam piešķir tiesības veikt saimniecisko vai profesionālo darbību, un likuma subjekta īpaši pilnvarota persona normatīvajos aktos noteiktajā kārtībā no Sodu reģistra pieprasa, saņem un apstrādā personas datus.";

papildināt pantu ar piekto, sesto, septīto, astoto, devīto, desmito, vienpadsmito, divpadsmito un trīspadsmito daļu šādā redakcijā:

"(5) Ja uzraudzības un kontroles institūcija konstatē likuma subjekta – fiziskās personas – neatbilstību šā panta pirmās daļas prasībām, tā likuma subjektam piemēro šā likuma 78. panta pirmās daļas 4. punktā noteiktās sankcijas.

(6) Patiesajam labuma guvējam, kurš neatbilst šā panta pirmās daļas prasībām, nav tiesību:

1) tieši vai netieši kontrolēt likuma subjektu, tai skaitā izmantot visu tam piederošo nozīmīgu vai kontrolējošu līdzdalību nodrošinošo kapitāla daļu vai akciju balsstiesības. Lēmumi, kas pieņemti, izmantojot šo daļu vai akciju balsstiesības vai izmantojot tiešo vai netiešo kontroli, var tikt atzīti par spēkā neesošiem no to pieņemšanas brīža;

2) izvirzīt, iecelt vai atcelt likuma subjekta padomes locekļus, iecelt vai atcelt augstākās vadības vai citu tādu institūciju locekļus, kurām ir tiesības pārstāvēt likuma subjektu.

(7) Par šā panta sestajā daļā noteikto balsstiesību ierobežojumu piemērošanu kapitālsabiedrības valde dalībnieku (akcionāru) sapulcē informē dalībniekus (akcionārus).

(8) Ja uzraudzības un kontroles institūcija konstatē likuma subjekta patiesā labuma guvēja neatbilstību šā panta pirmās daļas prasībām, tā pieņem lēmumu uzdot attiecīgajam likuma subjekta patiesajam labuma guvējam vai personai, ar kuras starpniecību minētais likuma subjekta patiesais labuma guvējs īsteno kontroli, noteiktā termiņā novērst konstatēto neatbilstību, tostarp atsavināt attiecīgās nozīmīgu vai kontrolējošu līdzdalību nodrošinošās kapitāla daļas vai akcijas.

(9) Ja uzraudzības un kontroles institūcijas lēmumā noteiktais pienākums netiek izpildīts noteiktajā termiņā, uzraudzības un kontroles institūcija ir tiesīga administratīvā akta adresātam piemērot piespiedu naudu Administratīvā procesa likumā noteiktajā kārtībā. Šajā gadījumā fiziskajām personām ikreizējais piespiedu naudas apmērs nepārsniedz 20 000 *euro*.

(10) Ja gada laikā pēc šā panta astotajā daļā minētā lēmuma spēkā stāšanās dienas likuma subjekta patiesā labuma guvēja neatbilstība šā panta pirmās daļas prasībām netiek novērsta, minētajam likuma subjekta patiesajam labuma guvējam piederošās attiecīgās nozīmīgu vai kontrolējošu līdzdalību nodrošinošās kapitāla daļas vai akcijas uz likuma pamata bez atlīdzības iegūst likuma subjekts – kapitālsabiedrība, kura iegūtās daļas vai akcijas gada laikā no to iegūšanas dienas atsavina un atsavināšanas darījuma summu, atskaitot atsavināšanas izmaksas, atlīdzina daļu vai akciju sākotnējiem īpašniekiem.

(11) Šā panta astotajā un devītajā daļā noteikto sankciju piemērošana likuma subjekta patiesajam labuma guvējam neliedz uzraudzības un kontroles institūcijai piemērot likuma subjektam šā likuma 78. panta pirmajā un trešajā daļā noteiktās sankcijas.

(12) Šā panta astotajā un devītajā daļā minētā uzraudzības un kontroles institūcijas izdotā administratīvā akta pārsūdzēšana neaptur tā izpildi.

(13) Likuma subjekta – fiziskās personas, likuma subjekta patiesā labuma guvēja, augstākās vadības locekļa un par šā likuma prasību izpildi atbildīgā darbinieka reputācijas vērtēšanas kārtību nosaka Ministru kabinets."

11.  11. pantā:

aizstāt pirmās daļas 2. punkta "a" apakšpunktā vārdus "darījuma apjoms" ar vārdiem "klienta darījuma apjoms";

izteikt septīto daļu šādā redakcijā:

"(7) Ja likuma subjekts nespēj veikt šajā likumā noteiktos klienta izpētes pasākumus, tad likuma subjekts neuzsāk darījuma attiecības, tai skaitā neatver kontu, nekavējoties izbeidz darījuma attiecības un neveic gadījuma rakstura darījumu ar attiecīgo personu vai juridisku veidojumu. Likuma subjekts dokumentē un izvērtē katru šādu gadījumu un nepieciešamību ziņot Finanšu izlūkošanas dienestam. Visos gadījumos, kad rodas aizdomas par noziedzīgi iegūtu līdzekļu legalizāciju vai terorisma un proliferācijas finansēšanu, likuma subjekts ziņo Finanšu izlūkošanas dienestam."

12. Izteikt 11.1panta otrās daļas 4. punktu šādā redakcijā:

"4) klienta plānoto noguldījumu un plānoto un veikto darījumu apjomu."

13. Aizstāt 13. panta 1.1daļas 3. punktā vārdus "vai personu, kuras interesēs ir izveidots vai darbojas juridisks veidojums" ar vārdiem "un augstākās vadības locekļus".

14. Izteikt 14. panta otro daļu šādā redakcijā:

"(2) Ja klientu – juridisko personu un juridisko veidojumu – identificējoša informācija tiek iegūta šā likuma [13. panta](https://likumi.lv/ta/id/178987#p13) otrajā daļā noteiktajā veidā, likuma subjekts dokumentē šā likuma [13. panta](https://likumi.lv/ta/id/178987#p13) pirmajā un 1.1daļā noteikto informāciju un ziņas par informācijas avotu."

15. Papildināt likumu ar 17.1, 17.2 un 17.3pantu šādā redakcijā:

"**17.1pants. Slēgtais kopīgais klienta izpētes rīks**

(1) Lai pilnvērtīgi veiktu klienta izpēti un darījumu uzraudzību un pārbaudītu klienta sniegto datu patiesumu, ievērojot būtiskas sabiedrības intereses efektīvai cīņai ar noziedzīgi iegūtu līdzekļu legalizāciju un terorisma un proliferācijas finansēšanu un ņemot vērā šo nelikumīgo darbību radītos apdraudējumus demokrātiskai sabiedrībai un sabiedrības drošībai, šā likuma subjektiem, veicot pilnu vai daļēju klientu izpēti, šā likuma mērķu īstenošanai ir tiesības izmantot slēgto kopīgo klienta izpētes rīku, ko nodrošina kopīgs ārpakalpojuma sniedzējs, ja tādējādi netiek pārkāpti Konkurences likuma noteikumi.

(2) Šā panta pirmajā daļā minēto mērķu sasniegšanai likuma subjekti slēgto kopīgo klienta izpētes rīku var izmantot vienas uzņēmumu grupas sastāvā vai ārpus tās.

(3) Lai sniegtu slēgtā kopīgā klienta izpētes rīka pakalpojumu likuma subjektiem, kas nav vienas uzņēmumu grupas sastāvā, jāsaņem licence attiecībā uz fizisko personu datu apstrādi.

**17.2pants. Atvērtais kopīgais klienta izpētes rīks**

(1) Lai pilnvērtīgi veiktu klienta izpēti un darījumu uzraudzību un pārbaudītu klienta sniegto datu patiesumu, ievērojot būtiskas sabiedrības intereses efektīvai cīņai ar noziedzīgi iegūtu līdzekļu legalizāciju un terorisma un proliferācijas finansēšanu un ņemot vērā šo nelikumīgo darbību radītos apdraudējumus demokrātiskai sabiedrībai un sabiedrības drošībai, šā likuma subjektiem šā likuma mērķu īstenošanai ir tiesības sniegt informāciju atvērtajam kopīgajam klienta izpētes rīkam un iegūt informāciju no tā.

(2) Lai sniegtu atvērtā kopīgā klienta izpētes rīka pakalpojumu, jāsaņem licence attiecībā uz fizisko personu datu apstrādi.

(3) Izmantojot atvērto kopīgo klienta izpētes rīku, likuma subjekti, kā arī citas personas, kuras piedāvā tādus pakalpojumus, kuru sniegšanai nepieciešama licence un kuru darbības jomās atbilstoši nacionālajam riska novērtējumam pastāv vidējs vai augsts noziedzīgi iegūtu līdzekļu legalizācijas vai terorisma vai proliferācijas finansēšanas risks, šā panta pirmajā daļā noteiktā mērķa sasniegšanai var apstrādāt:

1) vispārpieejamu informāciju;

2) informāciju par klientiem – juridiskajām personām vai juridiskajiem veidojumiem – un par fiziskajām personām, kuras ir saistītas ar šiem klientiem, ja šī informācija iegūta:

a) no valsts informācijas sistēmām, kas satur ierobežotas pieejamības informāciju, kuru likuma subjekti var izmantot atbilstoši šim vai citiem normatīvajiem aktiem, izņemot informāciju par sodāmību par izdarītajiem noziedzīgajiem nodarījumiem,

b) šā likuma prasību izpildes ietvaros, likuma subjektiem veicot klienta izpēti,

c) atbilstoši citos normatīvajos aktos noteiktajai atļaujai likuma subjektiem iegūt informāciju ar atvērtā kopīgā klienta izpētes rīka starpniecību;

3) informāciju, ar kuru likuma subjekti apmainās šā likuma 29. pantā, 38. panta ceturtajā daļā un 44. pantā minētās informācijas apmaiņas ietvaros;

4) informāciju par fiziskajām personām, juridiskajām personām un juridiskajiem veidojumiem, kuri konstatēti kā pakļauti starptautiskajām sankcijām, bet tieši nav minēti starptautisko sankciju sarakstos (sektorālās sankcijas), un citām fiziskajām personām, juridiskajām personām un juridiskajiem veidojumiem, kas tiek izmantoti starptautisko sankciju apiešanā;

5) par klientu – fizisko personu – iegūto klienta izpētei nepieciešamo informāciju, kuras apstrādei, izmantojot atvērto kopīgo klienta izpētes rīku, ir saņemta attiecīgās personas piekrišana.

(4) Veicot šā panta trešajā daļā minēto informācijas apstrādi, atvērtajā kopīgajā klienta izpētes rīkā nodrošina pieejamību katrā šā panta trešās daļas punktā norādītajai informācijai atsevišķi, kā arī ir tiesības salīdzināt informāciju un atspoguļot tajā konstatētās pretrunas.

(5) Šā panta trešajā daļā minēto informāciju atvērtajā kopīgajā klienta izpētes rīkā neizmanto citiem mērķiem kā vien tās nodošanai likuma subjektiem šā panta pirmajā daļā noteiktā mērķa sasniegšanai. Pēc informācijas nodošanas šā panta trešās daļas 2. punkta "a" apakšpunktā minēto informāciju atvērtā kopīgā klienta izpētes rīka pakalpojuma sniedzējs neuzglabā.

(6) Lai sasniegtu šā panta pirmajā daļā minētos mērķus, atvērtajā kopīgajā klienta izpētes rīkā šā panta trešajā daļā minēto informāciju ir tiesības nodot arī personām, kas noteiktas par atbildīgajiem subjektiem citās Eiropas Savienības dalībvalstīs atbilstoši Eiropas Parlamenta un Padomes 2018. gada 30. maija direktīvai 2018/843, ar ko groza direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza direktīvas 2009/138/EK un 2013/36/ES.

(7) Ziņu sniegšana šā panta ietvaros atvērtajā kopīgajā klienta izpētes rīkā nav uzskatāma par neizpaužamu ziņu izpaušanu un saistībā ar to likuma subjektiem neiestājas juridiskā (tai skaitā civiltiesiskā) atbildība.

(8) Atvērtajā kopīgajā klienta izpētes rīkā nodrošina, ka tajā sniegtā informācija netiek izpausta citādi kā vien saskaņā ar šā panta noteikumiem. Atvērtā kopīgā klienta izpētes rīka pakalpojuma sniedzējs nedrīkst atklāt likuma subjektu, kurš tam sniedzis informāciju saskaņā ar šā panta noteikumiem.

(9) Finanšu izlūkošanas dienests ir tiesīgs jebkurā laikā un bez iepriekšējas paziņošanas piekļūt informācijai atvērtajā kopīgajā klienta izpētes rīkā. Iegūto informāciju Finanšu izlūkošanas dienests drīkst izmantot arī šā likuma 55. panta otrajā daļā noteiktajā sadarbības koordinācijas grupā. Citas valsts institūcijas informāciju iegūst no likuma subjektiem normatīvajos aktos noteiktajā kārtībā un nedrīkst pieprasīt informāciju tieši atvērtajā kopīgajā klienta izpētes rīkā, ja vien to neparedz normatīvie akti.

(10) Ministru kabinets nosaka:

1) šā panta trešās daļas 2. punkta "b" apakšpunktā noteiktās informācijas apjomu un apstrādes kārtību, izmantojot atvērto kopīgo klienta izpētes rīku;

2) informācijas apmaiņas regularitāti un informācijas (tai skaitā personas datu) aktualizēšanas prasības, izmantojot atvērto kopīgo klienta izpētes rīku;

3) vienotās valsts nodevas apmēru, kādu slēgtā kopīgā klienta izpētes rīka vai atvērtā kopīgā klienta izpētes rīka pakalpojuma sniedzējs maksā reizi ceturksnī par ierobežotas pieejamības informācijas iegūšanu no valsts informācijas sistēmām;

4) šā panta trešajā daļā minētās informācijas glabāšanas termiņus.

**17.3pants. Atvērtā kopīgā klienta izpētes rīka un slēgtā kopīgā klienta izpētes rīka pakalpojuma sniedzēja licence un darbības uzraudzība**

(1) Ja saskaņā ar šo likumu atvērtā kopīgā klienta izpētes rīka vai slēgtā kopīgā klienta izpētes rīka pakalpojuma (turpmāk – kopīgā klienta izpētes rīka pakalpojums) sniegšanai nepieciešama licence attiecībā uz fizisko personu datu apstrādi, to izsniedz Datu valsts inspekcija uz pieciem gadiem. Kopīgā klienta izpētes rīka pakalpojuma sniedzēja licences saņemšanai var piemērot samazinātas prasības, ja tās saņemšanai piesakās kredītinformācijas birojs Kredītinformācijas biroju likuma izpratnē. Par kopīgā klienta izpētes rīka pakalpojuma sniedzēja licences izsniegšanu un pārreģistrēšanu licencējamais kopīgā klienta izpētes rīka pakalpojuma sniedzējs maksā valsts nodevu.

(2) Licencējamā kopīgā klienta izpētes rīka pakalpojuma sniedzēja darbību attiecībā uz fizisko personu datu apstrādi uzrauga Datu valsts inspekcija. Par darbības uzraudzību licencējamais kopīgā klienta izpētes rīka pakalpojuma sniedzējs maksā ikgadēju valsts nodevu.

(3) Datu valsts inspekcijai, uzraugot licencējamā kopīgā klienta izpētes rīka pakalpojuma sniedzēja darbību attiecībā uz fizisko personu datu apstrādi, ir šādas tiesības:

1) pieņemt lēmumu par kopīgā klienta izpētes rīka pakalpojuma sniedzēja licences darbības pārreģistrēšanu, apturēšanu vai anulēšanu;

2) veikt pārbaudes un auditus licencējamā kopīgā klienta izpētes rīka pakalpojuma sniedzējā, lai izvērtētu tā darbības atbilstību šā likuma un citu normatīvo aktu prasībām;

3) bez maksas no licencējamā kopīgā klienta izpētes rīka pakalpojuma sniedzēja saņemt informāciju un dokumentus, kas nepieciešami licencējamā kopīgā klienta izpētes rīka pakalpojuma sniedzēja darbības pārbaudei vai par tā darbību saņemtās klienta sūdzības izskatīšanai;

4) pieprasīt, lai tiek labotas vai dzēstas licencējamā kopīgā klienta izpētes rīka pakalpojuma sniedzēja datubāzē kļūdaini vai nelikumīgi iekļautās ziņas;

5) lemjot par šajā likumā minētajiem jautājumiem, ja nepieciešams, pieprasīt papildu informāciju, kas nepieciešama lēmuma pieņemšanai;

6) pieprasīt licencējamam kopīgā klienta izpētes rīka pakalpojuma sniedzējam tā informācijas sistēmu, iekārtu un procedūru pārbaudi un noteikt neatkarīgu ekspertīzi pārbaudāmo jautājumu izpētei.

(4) Datu valsts inspekcijai, uzraugot licencējamā kopīgā klienta izpētes rīka pakalpojuma sniedzēja darbību attiecībā uz fizisko personu datu apstrādi, ir šādi pienākumi:

1) uzraudzīt licencējamā kopīgā klienta izpētes rīka pakalpojuma sniedzēja darbības atbilstību šā likuma un citu normatīvo aktu prasībām tiktāl, cik tas skar kopīgā klienta izpētes rīka pakalpojuma sniegšanu;

2) pieņemt lēmumus par licencējamā kopīgā klienta izpētes rīka pakalpojuma sniedzēja darbību un izskatīt sūdzības par tā darbību;

3) normatīvajos aktos noteiktajā kārtībā uzlikt administratīvos sodus par pārkāpumiem;

4) lemt par licencējamā kopīgā klienta izpētes rīka pakalpojuma sniedzēja uzkrātās informācijas nodošanu saskaņā ar šā panta piekto daļu.

(5) Ja licencējamais kopīgā klienta izpētes rīka pakalpojuma sniedzējs izbeidz darbību vai zaudē licenci, tad uzkrāto informāciju, kas apstrādāta saskaņā ar šo likumu, dzēš, izņemot gadījumu, ja likumā noteiktajā apjomā to nodod valsts arhīvam vai arī Datu valsts inspekcijas noteiktajā termiņā – citam licencējamam kopīgā klienta izpētes rīka pakalpojuma sniedzējam.

(6) Ministru kabinets nosaka:

1) prasības kopīgā klienta izpētes rīka pakalpojuma sniedzēja licences saņemšanai, tai skaitā prasības attiecībā uzatvērtā vai slēgtā kopīgā klienta izpētes rīka pakalpojuma sniedzēja civiltiesiskās atbildības apdrošināšanu;

2) kopīgā klienta izpētes rīka pakalpojuma sniedzēja licences izsniegšanas, licences darbības apturēšanas, licences pārreģistrēšanas un anulēšanas kārtību un gadījumus;

3) kārtību, kādā maksājama valsts nodeva par kopīgā klienta izpētes rīka pakalpojuma sniedzēja licences izsniegšanu un pārreģistrēšanu, un šīs nodevas apmēru;

4) kārtību, kādā maksājama valsts nodeva par atvērtā un slēgtā kopīgā klienta izpētes rīka pakalpojuma sniedzēja darbības uzraudzību, un šīs nodevas apmēru;

5) informāciju, kas publicējama Datu valsts inspekcijas tīmekļvietnē par licencējamo kopīgā klienta izpētes rīka pakalpojuma sniedzēju, kā arī šīs informācijas aktualizācijas kārtību un termiņus."

16.  18.1pantā:

papildināt pirmo daļu "kļuvusi par juridiskās personas" ar vārdiem "(tai skaitā personālsabiedrības)";

izteikt ceturto daļu šādā redakcijā:

"(4) Juridiskā persona, kā arī ārvalsts subjekts glabā un pastāvīgi aktualizē vismaz šādu informāciju par tā patiesajiem labuma guvējiem: vārds, uzvārds, personas kods (ja tāds ir) un dzimšanas datums, mēnesis, gads, personu apliecinoša dokumenta numurs un izdošanas datums, valsts un iestāde, kas dokumentu izdevusi, valstspiederība, pastāvīgās dzīvesvietas valsts, kā arī veids, kā tiek īstenota kontrole pār juridisko personu vai ārvalsts subjektu, tai skaitā norādot dalībnieka (akcionāra), biedra, īpašnieka vai citas personas, ar kuras starpniecību kontrole tiek īstenota, vārdu, uzvārdu, personas kodu (ja personai nav personas koda, – dzimšanas datumu, mēnesi un gadu, personu apliecinoša dokumenta numuru un izdošanas datumu, valsti un iestādi, kas dokumentu izdevusi), bet juridiskajām personām un ārvalsts subjektiem – nosaukums, reģistrācijas numurs un juridiskā adrese, kā arī īstenotās kontroles dokumentārs pamatojums, glabājot arī visus patieso labuma guvēju dokumentāros pamatojumus, kas pamato norādīto pieteikto patieso labuma guvēju kontroli caur fiziskajām personām, juridiskajām personām un ārvalsts subjektiem."

17.  18.2pantā:

aizstāt pirmajā daļā vārdus "un dokumentu" ar vārdiem "vai dokumentus";

papildināt pirmo daļu pēc vārdiem "kurām ir" ar vārdiem "Latvijā piešķirts";

izteikt otro un trešo daļu šādā redakcijā:

"(2) Iesniedzot Latvijas Republikas Uzņēmumu reģistram pieteikumu par juridiskās personas reģistrāciju (dibināšanu) vai kapitālsabiedrības dalībnieku (akcionāru) un valdes locekļu izmaiņām, vai izmaiņām citu juridisko personu vadības institūciju un pārstāvēttiesīgo personu sastāvā, pieteikumā norāda informāciju par juridiskās personas un ārvalsts subjekta patieso labuma guvēju atbilstoši šā panta un 18.1panta ceturtās daļas prasībām. Ja juridiskā persona ir izmantojusi visus iespējamos noskaidrošanas līdzekļus un secinājusi, ka nav iespējams noskaidrot nevienu fizisko personu – patieso labuma guvēju šā likuma 1. panta 5. punkta izpratnē –, kā arī ir izslēgtas šaubas, ka juridiskajai personai ir patiesais labuma guvējs, pieteicējs to apliecina pieteikumā, norādot pamatojumu.

(3) Ja dalībnieks (akcionārs), biedrs, īpašnieks vai cita persona, ar kuras starpniecību patiesais labuma guvējs īsteno kontroli juridiskajā personā, zaudē savu statusu attiecīgajā juridiskajā personā, juridiskā persona nekavējoties, bet ne vēlāk kā 14 dienu laikā no attiecīgās informācijas uzzināšanas dienas iesniedz Latvijas Republikas Uzņēmumu reģistram pieteikumu par patiesā labuma guvēja maiņu vai pieteikumu, kurā apliecina, ka patiesais labuma guvējs nav mainījies, un norāda dalībnieku (akcionāru), biedru, īpašnieku vai citu personu, ar kuras starpniecību patiesais labuma guvējs īsteno kontroli."

18. Izteikt 18.3panta otro daļu šādā redakcijā:

"(2) Informācija par patieso labuma guvēju, kas informācijas izsniegšanas brīdī nav sasniedzis 18 gadu vecumu vai ir rīcībnespējīga persona, ir ierobežotas pieejamības informācija. Ja pastāv ārkārtēji apstākļi, kad informācijas par patieso labuma guvēju publicēšana var apdraudēt personas dzīvību un veselību un pakļaut personu nesamērīgam krāpšanas, nolaupīšanas, šantāžas, izspiešanas vai iebiedēšanas riskam, tad informācija par patieso labuma guvēju vai daļa no tās var tikt atzīta par ierobežotas pieejamības informāciju, izņemot informāciju par kredītiestāžu un finanšu iestāžu patiesajiem labuma guvējiem, kā arī šā likuma 3. panta pirmās daļas 4. punktā minēto likuma subjektu patiesajiem labuma guvējiem, kas ir valsts amatpersonas. Šajā daļā paredzētie informācijas pieejamības ierobežojumi neattiecas uz informācijas par patieso labuma guvēju izsniegšanu uzraudzības un kontroles institūcijām un likuma subjektiem, izpildot šā likuma prasības."

19. Izteikt 20. panta otrās daļas ievaddaļu šādā redakcijā:

"(2) Veicot darījuma attiecību vai gadījuma rakstura darījumu uzraudzību, likuma subjekts, ievērojot uz risku novērtējumu balstītu pieeju, izpēta darījuma būtību un mērķi un, lai pārliecinātos, vai darījumi nav uzskatāmi par aizdomīgiem, nodrošina pastiprinātu uzraudzību šādiem darījumiem:".

20. Izteikt 24. panta otro daļu šādā redakcijā:

"(2) Kredītiestāde un finanšu iestāde neiesaistās korespondentattiecībās vai izbeidz šādas attiecības ar kredītiestādi vai finanšu iestādi, par kuru ir zināms, ka tā uztur darījuma attiecības ar čaulas banku vai ļauj tai izmantot kredītiestādes vai finanšu iestādes kontu."

21.  25. pantā:

papildināt trešās daļas 1. punktu pēc vārda "personu" ar vārdiem "un juridisko veidojumu";

aizstāt ceturtajā daļā vārdus "uzrauga klienta veiktos darījumus" ar vārdiem "īsteno klienta veikto darījumu pastiprinātu uzraudzību".

22. Aizstāt 29. panta pirmās daļas 1. punktā vārdus "nodrošina, ka, ja nepieciešams, nekavējoties iegūs no kredītiestādes un finanšu iestādes, pie kuras tā vērsusies, visus" ar vārdiem un skaitļiem "nekavējoties iegūst no kredītiestādes un finanšu iestādes, pie kuras tā vērsusies, informāciju par šā likuma 11.1panta pirmās daļas 1., 2. un 3. punktā minēto klienta izpētes pasākumu rezultātiem un, ja nepieciešams, visus".

23. Izslēgt IV nodaļu.

24. Izslēgt IV1nodaļu.

25. Papildināt likumu ar IV2nodaļu šādā redakcijā:

"**IV2 nodaļa  
Ziņošana par aizdomīgiem darījumiem un   
sliekšņa deklarācijas iesniegšana**

**31.4pants. Ziņošanas un sliekšņa deklarācijas iesniegšanas pienākums**

(1) Likuma subjekta pienākums ir:

1) reģistrēties Finanšu izlūkošanas dienesta Finanšu izlūkošanas datu saņemšanas un analīzes sistēmā (turpmāk – Finanšu izlūkošanas datu saņemšanas un analīzes sistēma)Ministru kabineta noteiktajā kārtībā;

2) nekavējoties ziņot Finanšu izlūkošanas dienestam Finanšu izlūkošanas datu saņemšanas un analīzes sistēmā par katru aizdomīgu darījumu. Ziņošanas pienākums attiecas arī uz līdzekļiem, kas rada aizdomas, ka tie tieši vai netieši iegūti noziedzīga nodarījuma rezultātā vai ir saistīti ar terorisma un proliferācijas finansēšanu vai šādu darbību mēģinājumu, bet vēl nav iesaistīti darījumā vai tā mēģinājumā, kā arī uz gadījumiem, kad bijis pietiekams pamats konstatēt aizdomīgu darījumu, bet nepietiekamas uzmanības vai nolaidības dēļ ziņošanas pienākums nav veikts;

3) Ministru kabineta noteiktajos gadījumos un kārtībā iesniegt Finanšu izlūkošanas dienestam Finanšu izlūkošanas datu saņemšanas un analīzes sistēmā sliekšņa deklarāciju.

(2) Lai Finanšu izlūkošanas dienests varētu veikt savus pienākumus atbilstoši šā likuma prasībām, likuma subjekts pēc Finanšu izlūkošanas dienesta pieprasījuma iesniedz Finanšu izlūkošanas datu saņemšanas un analīzes sistēmā likuma subjekta rīcībā esošo informāciju un dokumentus šādos termiņos:

1) nekavējoties, bet ne vēlāk kā triju darbdienu laikā pēc attiecīga pieprasījuma saņemšanas, ja tas saistīts ar Finanšu izlūkošanas dienesta rīkojumu par līdzekļu pagaidu iesaldēšanu uz piecām darbdienām;

2) septiņu darbdienu laikā vai, ja norādīta steidzamība, nekavējoties, bet ne vēlāk kā triju darbdienu laikā pēc attiecīga pieprasījuma saņemšanas – citos gadījumos.

(3) Ja objektīvu iemeslu dēļ likuma subjekts nevar iesniegt pieprasīto informāciju un dokumentus šā panta otrajā daļā noteiktajā termiņā, Finanšu izlūkošanas dienests var šo termiņu pagarināt.

(4) Likuma subjekts uzraudzības un kontroles institūcijām nodrošina Finanšu izlūkošanas dienestam iesniegto ziņojumu un sliekšņa deklarāciju (ietverot to reģistrācijas datus) pieejamību.

(5) Šā panta prasības nav attiecināmas uz nodokļu konsultantiem, ārpakalpojuma grāmatvežiem, zvērinātiem revidentiem, zvērinātu revidentu komercsabiedrībām, zvērinātiem notāriem, zvērinātiem advokātiem un citiem neatkarīgiem juridisko pakalpojumu sniedzējiem attiecībā uz informāciju, kas iegūta, aizstāvot vai pārstāvot klientus pirmstiesas kriminālprocesā vai tiesas procesā vai sniedzot konsultācijas par tiesas procesa uzsākšanu vai izvairīšanos no tā (izņemot noziedzīgi iegūtu līdzekļu legalizācijas un terorisma un proliferācijas finansēšanas novēršanas jomu).

(6) Finanšu izlūkošanas dienestam nav tiesību izpaust to personu datus, kuras sniegušas informāciju par aizdomīgiem darījumiem un sliekšņa deklarācijas, izņemot šā likuma 55. pantā un [56.](https://likumi.lv/ta/id/178987#p56) panta pirmajā daļā paredzētos gadījumus.

**31.5pants. Ziņojuma par aizdomīgu darījumu saturs**

No likuma subjekta saņemtā informācija uzskatāma par ziņojumu par aizdomīgu darījumu, ja iesniegtā informācija ietver vismaz:

1) klienta identifikācijas datus un šā likuma [37.2](https://likumi.lv/ta/id/178987#p37.2)pantā minēto izpētes dokumentu kopijas, ciktāl tās attiecas uz likuma subjekta ziņojumu par aizdomīgu darījumu;

2) plānotā, pieteiktā, konsultētā, uzsāktā, atliktā, veiktā vai apstiprinātā darījuma aprakstu, darbības metodi, kā arī darījumā iesaistītās personas identifikācijas datus un darījuma summu, darījuma veikšanas vai pieteikšanas laiku un vietu un, ja likuma subjekta rīcībā ir darījumu apliecinoši dokumenti, šo dokumentu kopijas;

3) pamatojumu, kāpēc likuma subjekts uzskata darījumu par aizdomīgu;

4) citas normatīvajos aktos noteiktās ziņas.

**31.6pants. Informācijas saņemšana un apstrāde**

(1) Šā likuma [31.](https://likumi.lv/ta/id/178987#p30)4panta pirmās daļas 2. punktā minētā informācija iesniedzama elektroniski Finanšu izlūkošanas datu saņemšanas un analīzes sistēmā un uzskatāma par saņemtu ar tās reģistrēšanas brīdi.

(2) Šā likuma [31.](https://likumi.lv/ta/id/178987#p30)4panta pirmās daļas 2. punktā minētais ziņojums tiek reģistrēts, ja iesniegtās informācijas saturs atbilst šā likuma [31.](https://likumi.lv/ta/id/178987#p31)5panta prasībām. Ja iesniegtās informācijas saturā tiek konstatēti trūkumi, ziņojums netiek pieņemts, un Finanšu izlūkošanas dienests par to informē likuma subjektu.

(3) Ministru kabinets nosaka:

1) nosacījumus un kārtību, kādā persona tiek reģistrēta Finanšu izlūkošanas datu saņemšanas un analīzes sistēmā;

2) kārtību, kādā sniedzami ziņojumi par aizdomīgiem darījumiem un to saturu;

3) gadījumus, kad iesniedzama sliekšņa deklarācija, kā arī sliekšņa deklarācijas iesniegšanas kārtību un saturu;

4) kārtību, kādā Finanšu izlūkošanas dienests nosūta Valsts ieņēmumu dienestam likuma subjekta ziņojumus par aizdomīgu darījumu un sliekšņa deklarāciju nodokļu jomā."

26.  32.2pantā:

aizstāt vārdu "dienas" (attiecīgā locījumā) ar vārdu "darbdienas" (attiecīgā locījumā);

izslēgt devīto daļu.

27. Izteikt 33.2pantu šādā redakcijā:

"**33.2pants. Rīkojums par darījumu pārraudzību**

Finanšu izlūkošanas dienests, ja rodas pamatotas aizdomas, ka ir noticis vai notiek noziedzīgs nodarījums, tai skaitā noziedzīgi iegūtu līdzekļu legalizācija, terorisma un proliferācijas finansēšana vai šo darbību mēģinājums, izdod rīkojumu likuma subjektam uz laiku līdz trim mēnešiem veikt darījumu pārraudzību tā klienta kontā. Ja nepieciešams, šo termiņu uz laiku līdz trim mēnešiem var pagarināt ģenerālprokurors vai viņa īpaši pilnvarots prokurors."

28. Aizstāt 36. panta pirmajā daļā skaitli "31." ar skaitli "31.5".

29.  37. pantā:

papildināt otrās daļas 1. punktu pēc vārda "rezultātus" ar vārdiem "un veikto analīžu rezultātus par klientu, klienta darījumu uzraudzības laikā iegūto informāciju par klienta darījumiem un darījumu mērķiem";

papildināt piekto daļu ar otro teikumu šādā redakcijā:

"Zvērināti revidenti un zvērinātu revidentu komercsabiedrības klienta izpētes dokumentus glabā atbilstoši Revīzijas pakalpojumu likuma prasībām."

30.  38. pantā:

papildināt pantu ar 2.3daļu šādā redakcijā:

"(23) Šā panta pirmajā daļā noteiktais aizliegums neattiecas uz gadījumiem, kad likuma subjekts sniedz informāciju pirmstiesas izmeklēšanas iestādēm, prokuratūrai vai tiesai.";

papildināt ceturtās daļas 3. punktu pēc vārda "dalībvalstī" ar vārdiem "vai trešajā valstī, kurā noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā ir noteiktas tādas prasības, kas atbilst Eiropas Savienības tiesību aktos noteiktajām prasībām šajā jomā, un valsts šīs prasības īsteno".

31. Aizstāt 43. pantā skaitli "30." ar skaitli "31.4".

32.  45. pantā:

izslēgt otrās daļas 4. punktā vārdus "aģenti vai";

izteikt otrās daļas 6. punkta "a" apakšpunktu šādā redakcijā:

"a) finanšu pakalpojumus, kuru sniegšanai nav nepieciešama licencēšana,";

izslēgt otrās daļas 6. punkta "e" apakšpunktā vārdu "maiņas".

33.  46. pantā:

papildināt pirmās daļas 6. punktu pēc vārda "piemēro" ar vārdiem "likuma subjektam un likuma subjekta patiesajam labuma guvējam";

aizstāt pirmās daļas 11. punktā vārdu "novērtējumu" ar vārdiem "novērtējumu, un nodrošināt risku novērtējumam atbilstošu klātienes un neklātienes pārbaužu biežumu un kontroles pasākumus";

izteikt pirmās daļas 12. punktu šādā redakcijā:

"12) veikt risku novērtējumu, ietverot atbilstības riskus, un atbilstoši iekšējās procedūrās noteiktajai kārtībai un regularitātei periodiski veikt tā pārskatīšanu atbilstoši riska līmenim, kā arī veikt risku novērtējuma pārskatīšanu gadījumos, kad notiek būtiski notikumi vai būtiskas izmaiņas likuma subjekta (tai skaitā kredītiestāžu un finanšu iestāžu grupas) darbības procesos vai pārvaldības struktūrā;".

34. Papildināt 47.panta 1.1daļu pēc vārda "pasākumus" ar vārdiem "attiecībā uz likuma subjektu patiesajiem labuma guvējiem un".

35. Aizstāt 47.1panta piektajā daļā skaitli "30." ar skaitli "31.4".

36.  47.2pantā:

aizstāt pirmajā daļā vārdus "institūcija veic" ar vārdiem "institūcija pieprasa informāciju no tās uzraugāmajiem likuma subjektiem, veic";

papildināt trešo daļu pēc vārda "tiesīgas" ar vārdiem "izmantot tikai nolūkam, kam tā sniegta, un";

papildināt pantu ar ceturto daļu šādā redakcijā:

"(4) Kredītiestāžu un finanšu iestāžu uzraudzības un kontroles institūcijas sadarbojas ar Eiropas Uzraudzības iestādēm (Eiropas Banku iestādi, Eiropas Apdrošināšanas un aroda pensiju iestādi un Eiropas Vērtspapīru un tirgu iestādi) un citiem Eiropas finanšu uzraudzības sistēmas dalībniekiem un nodrošina tiem nepieciešamo informāciju starptautiskajos tiesību aktos noteikto pienākumu izpildei."

37.  51. pantā:

izteikt pirmās daļas 4. punktu šādā redakcijā:

"4) veikt noziedzīgi iegūtu līdzekļu legalizācijas, terorisma un proliferācijas finansēšanas vai šādu darbību mēģinājuma paņēmienu operatīvo analīzi un izpēti par atsevišķiem gadījumiem un subjektiem, informācijas ieguves un izmantošanas veidiem, veikt stratēģisko analīzi attiecībā uz noziedzīgi iegūtu līdzekļu legalizācijas un terorisma un proliferācijas finansēšanas tendencēm un tipoloģijām, pilnveidot šādu darbību aizkavēšanas un atklāšanas metodes;";

aizstāt pirmās daļas 14. punktā vārdus "novērtēšanu, kā arī izstrādāt priekšlikumus šo" ar vārdiem "novērtēšanu un nacionālā risku novērtējuma ziņojuma izstrādi, kā arī izstrādāt priekšlikumus minēto";

papildināt pirmo daļu ar 18. punktu šādā redakcijā:

"18) nekavējoties nosūtīt Valsts ieņēmumu dienestam likuma subjekta ziņojumu par aizdomīgu darījumu nodokļu jomā (ja minētajā ziņojumā ir ietverta norāde par ziņojuma iesniegšanu Valsts ieņēmumu dienestam) un sliekšņa deklarāciju nodokļu jomā.";

papildināt otrās daļas 4. punktu pēc vārdiem "un to institūcijām" ar vārdiem un skaitli "pamatojoties uz Finanšu izlūkošanas dienesta rīcībā esošo informāciju (tai skaitā uz informāciju, kas saņemta no šā likuma [62. panta](https://likumi.lv/ta/id/178987#p62) pirmajā daļā minētajām iestādēm un institūcijām)".

38. Papildināt likumu ar 51.1pantu šādā redakcijā:

"**51.1pants. Nacionālā risku novērtējuma ziņojuma izstrāde un tai nepieciešamo statistikas datu apkopošana**

(1) Lai nodrošinātu uz datiem balstītu nacionālā risku novērtējuma ziņojuma izstrādi, Finanšu izlūkošanas dienests apkopo un uztur visaptverošus statistikas datus par noziedzīgi iegūtu līdzekļu legalizācijas un terorisma un proliferācijas finansēšanas novēršanas sistēmas efektivitāti, kas ietver vismaz šādu informāciju:

1) likuma subjektu skaits katrā nozarē un citi dati, ar kuriem tiek novērtēts nozares apmērs;

2) dati, ar kuriem tiek novērtēti ziņošanas, izmeklēšanas un tiesvedības posmi noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā, tai skaitā statistiskā informācija par Finanšu izlūkošanas dienestam ziņoto aizdomīgu darījumu skaitu un Finanšu izlūkošanas dienesta veiktajiem pasākumiem, iepriekšējā gada laikā izmeklēto gadījumu un kriminālvajāšanai nodoto personu skaitu, par noziedzīgi iegūtu līdzekļu legalizācijas un terorisma un proliferācijas finansēšanas noziedzīgiem nodarījumiem notiesāto personu skaitu, apturēto un konfiscēto līdzekļu apjomu;

3) pārrobežu informācijas pieprasījumu skaits, kurus Finanšu izlūkošanas dienests ir iesniedzis, saņēmis vai atteicis vai uz kuriem ir pilnībā vai daļēji atbildējis vai saņēmis atteikumu sniegt atbildi;

4) uzraudzības un kontroles institūciju cilvēkresursi cīņai ar noziedzīgi iegūtu līdzekļu legalizāciju un terorisma un proliferācijas finansēšanu, kā arī Finanšu izlūkošanas dienesta cilvēkresursi šā likuma 51. panta pirmajā daļā noteikto pienākumu izpildei;

5) uzraudzības un kontroles institūciju veikto klātienes un neklātienes pārbaužu un konstatēto pārkāpumu skaits, kā arī informācija par piemērotajām sankcijām vai citiem pasākumiem.

(2) Finanšu izlūkošanas dienests reizi gadā publicē konsolidētu šā panta pirmajā daļā minēto statistikas datu pārskatu."

39.  53. pantā:

izslēgt trešās daļas trešo teikumu;

papildināt pantu ar ceturto daļu šādā redakcijā:

"(4) Finanšu izlūkošanas dienesta rīcībā esošajai informācijai (izņemot informāciju, kas šajā likumā noteiktajā kārtībā ir publiskojama) ir ierobežotas pieejamības informācijas statuss. Informācija par Finanšu izlūkošanas dienesta darbiniekiem, kuri nodrošina iestādes pamatfunkciju izpildi, tai skaitā šo darbinieku kontaktinformācija, ir ierobežotas pieejamības informācija."

40. Izteikt X nodaļas nosaukumu šādā redakcijā:

"**X nodaļa**

**Finanšu izlūkošanas dienesta sadarbība ar tiesībaizsardzības iestādēm, valsts un pašvaldību iestādēm un nevalstiskajām organizācijām**".

41.  55. pantā:

izteikt panta nosaukumu šādā redakcijā:

"**55. pants. Finanšu izlūkošanas dienesta sadarbības koordinācija**";

aizstāt 1.1daļā vārdus "vai Valsts ieņēmumu dienestam" ar vārdiem "uzraudzības un kontroles institūcijām un citām institūcijām";

papildināt pantu ar 1.2daļu šādā redakcijā:

"(12) Izmeklēšanas iestādes, operatīvās darbības subjekti, prokuratūra un tiesa atbilstoši pieprasījumam sniedz Finanšu izlūkošanas dienestam informāciju, ko tas var izmantot tam normatīvajos aktos noteikto uzdevumu veikšanai.";

aizstāt sestajā daļā skaitli "IV" ar skaitli "IV2".

42. Papildināt 56. panta piekto daļu pēc vārda "dienestam" ar vārdiem "paskaidrojot atteikuma iemeslus".

43. Izteikt 58. panta pirmo daļu šādā redakcijā:

"(1) Informāciju, kas no Finanšu izlūkošanas dienesta tiek saņemta šajā nodaļā minētajā kārtībā, drīkst izmantot tikai tam mērķim, kuram attiecīgā informācija saņemta. Lai informāciju izmantotu mērķiem, kas pārsniedz sākotnēji apstiprinātos, nepieciešama iepriekšēja Finanšu izlūkošanas dienesta piekrišana. Par informācijas izmantošanas, pirmstiesas izmeklēšanas vai veiktās pārbaudes rezultātiem valsts institūcijas sniedz Finanšu izlūkošanas dienestam informāciju."

44.  62. pantā:

papildināt pirmās daļas 2. punktu pēc vārda "nodarījumu" ar vārdiem "(tai skaitā nodokļu jomā)";

papildināt pantu ar 1.2daļu šādā redakcijā:

"(12) Saņemot ārvalstu pilnvarotās iestādes pieprasījumu, Finanšu izlūkošanas dienests īsteno šajā likumā paredzētās tiesības, lai saņemtu un analizētu informāciju, kas nepieciešama pieprasījuma izskatīšanai. Finanšu izlūkošanas dienests atbildi uz pieprasījumu sniedz iespējami īsākā termiņā, ņemot vērā pieprasījuma raksturu, steidzamības pamatojumu un noslēgtos sadarbības līgumus.";

papildināt otro daļu ar jaunu pirmo teikumu šādā redakcijā:

"Informācijas pieprasījumā iekļauj informāciju par konstatētajiem faktiem, pieprasījuma iemesliem un informācijas izmantošanas veidiem.";

aizstāt sestajā daļā skaitli "30." ar skaitli "31.4".

45.  77. pantā:

papildināt pirmo daļu pēc vārdiem "biedrības "Latvijas Sertificēto maksātnespējas procesa administratoru asociācija" – ierosinājuma" ar vārdiem "vai bez tā, ja Maksātnespējas kontroles dienests uzraudzības un kontroles pasākumus veicis patstāvīgi";

papildināt pantu ar ceturto daļu šādā redakcijā:

"(4) Uzraudzības un kontroles institūcijas, piemērojot šā likuma 78. pantā noteiktās sankcijas, cieši sadarbojas, lai koordinētu rīcību pārrobežu lietās un nodrošinātu, ka piemērotās administratīvās sankcijas vai pasākumi sasniedz paredzēto mērķi."

46.  78. pantā:

izteikt pirmās daļas 3. punktu šādā redakcijā:

"3) uzlikt par pārkāpumu atbildīgajai personai (fiziskajai vai juridiskajai) soda naudu divkāršā apmērā no pārkāpuma rezultātā iegūtās peļņas (ja to iespējams aprēķināt) vai līdz 1 000 000 *euro*;";

aizstāt pirmās daļas 6. punktā vārdu "tās" ar vārdiem "tās, izbeigt un neatkārtot pārkāpumu";

papildināt pantu ar 1.1daļu šādā redakcijā:

"(11) Šā panta pirmās daļas 6. punktā noteikto sankciju uzraudzības un kontroles institūcija ir tiesīga piemērot arī likuma subjekta patiesajam labuma guvējam.";

papildināt pantu ar 3.1daļu šādā redakcijā:

"(31) Par normatīvo aktu pārkāpumiem noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā likuma subjektam var piemērot šā panta pirmajā daļā un trešās daļas 1. punktā noteiktās sankcijas arī tad, ja pārkāpumu likuma subjekta – juridiskās personas – labā veikusi persona, kas darbojas individuāli vai kādā no likuma subjekta struktūrvienībām un tai ir pilnvaras pārstāvēt juridisko personu, pieņemt lēmumus juridiskās personas vārdā vai kā citādi kontrolēt juridisko personu. Šādā gadījumā likuma subjekts ir atbildīgs arī par trūkumiem šo personu uzraudzībā un kontrolē.";

papildināt ceturto daļu pēc vārdiem "šādas darbības" ar vārdiem "par to informē attiecīgās dalībvalsts kredītiestāžu vai finanšu iestāžu uzraudzības institūciju un veic pasākumus, lai šādus pārkāpumus novērstu";

papildināt piekto daļu pēc vārdiem "attiecīgās dalībvalsts kredītiestāžu vai finanšu iestāžu uzraudzības institūciju" ar vārdiem "un veic pasākumus, lai šādus pārkāpumus novērstu";

izteikt sesto daļu šādā redakcijā:

"(6) Ja nepieciešams nekavējoties rīkoties, lai novērstu būtiskus pārkāpumus, uzraudzības un kontroles institūcija citā dalībvalstī licencētas kredītiestādes vai finanšu iestādes filiālei, kas darbojas Latvijā, vai citā dalībvalstī licencētai kredītiestādei vai finanšu iestādei, kas sniedz finanšu pakalpojumus, neatverot filiāli, var piemērot šā panta pirmajā daļā noteiktās sankcijas, ja nepieciešams, sadarbībā ar attiecīgās dalībvalsts kompetento iestādi.";

papildināt septīto daļu pēc vārda "internetā" ar vārdu "nekavējoties";

papildināt pantu ar 9.1daļu šādā redakcijā:

"(91) Šā panta septītajā daļā minēto informāciju uzraudzības un kontroles institūcija nepublisko, ja informācijas publiskošana šā panta astotajā vai devītajā daļā noteiktajā kārtībā ir nesamērīga vai var apdraudēt finanšu tirgus stabilitāti.";

papildināt vienpadsmito daļu pēc vārda "sankcijām" ar vārdiem "kā arī par lēmuma par sankciju piemērošanu pārsūdzēšanu, pārsūdzības iznākumu un lēmumu par sankciju atcelšanu".

47. Papildināt likumu ar 78.1pantu šādā redakcijā:

"**78.1pants. Kopīgā klienta izpētes rīka pakalpojuma sniegšana bez licences**

(1) Par šajā likumā noteikto kopīgā klienta izpētes rīka pakalpojuma sniedzēja darbību bez licences piemēro naudas sodu juridiskajai personai no divtūkstoš līdz divtūkstoš astoņsimt naudas soda vienībām.

(2) Administratīvā pārkāpuma procesu par šo pārkāpumu veic Datu valsts inspekcija."

48. Papildināt pārejas noteikumus ar 54., 55., 56., 57., 58., 59., 60. un 61. punktu šādā redakcijā:

"54. Grozījumi šā likuma 9. pantā, kas paredz likuma subjektam pienākumu nodrošināt, ka tā darbinieki pārzina personas datu aizsardzības prasības noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā, stājas spēkā 2021. gada 1. martā.

55. Šā likuma 10.1panta sestā, septītā, astotā, devītā, desmitā, vienpadsmitā un divpadsmitā daļa stājas spēkā 2022. gada 1. janvārī.

56. Grozījumi šā likuma 18.3panta otrajā daļā par to, ka noteiktu kategoriju informācija par patiesajiem labuma guvējiem atzīstama par ierobežotas pieejamības informāciju, stājas spēkā 2021. gada 1. augustā.

57. Grozījumi attiecībā uz šā likuma IV un IV1nodaļas izslēgšanu, kā arī šā likuma IV2nodaļa un grozījumi šā likuma 36. panta pirmajā daļā, 43. pantā, 47.1panta piektajā daļā, 55. panta sestajā daļā, 62. panta sestajā daļā un 51. panta pirmās daļas 18. punkts stājas spēkā 2021. gada 1. jūlijā.

58. Šā likuma 51.1pants stājas spēkā 2021. gada 1. janvārī.

59. Ministru kabinets līdz 2021. gada 1. aprīlim izdod šā likuma 10.1panta trīspadsmitajā daļā minētos noteikumus.

60. Ministru kabinets līdz 2021. gada 1. martam izdod šā likuma 17.2panta desmitajā daļā minētos noteikumus un šā likuma 17.3panta sestajā daļā minētos noteikumus.

61. Ministru kabinets līdz 2021. gada 1. jūlijam izdod šā likuma 31.6panta trešajā daļā minētos noteikumus."

49. Papildināt informatīvo atsauci uz Eiropas Savienības direktīvām ar 8. punktu šādā redakcijā:

"8) Eiropas Parlamenta un Padomes 2019. gada 20. jūnija direktīvas (ES) 2019/1153, ar ko paredz noteikumus, lai atvieglotu finanšu un citas informācijas izmantošanu noteiktu noziedzīgu nodarījumu novēršanai, atklāšanai, izmeklēšanai vai kriminālvajāšanai par tiem, un ar ko atceļ Padomes lēmumu 2000/642/TI."

Likums stājas spēkā nākamajā dienā pēc tā izsludināšanas.

Finanšu ministrs

J. Reirs